ബ്ലാസ്റ്റേഴ്സ് മൂന്ന് സൗഹൃദമത്സരങ്ങള് കൂടി കളിക്കും എതിരാളികള് ഈ ടീമുകള് ഇന്ത്യന് സൂപ്പര് ലീഗ് എട്ടാം സീസണിന് മുന്നോടിയായി കേരളാ ബ്ലാസ്റ്റേഴ്സ് വീണ്ടും സൗഹൃദമത്സരങ്ങള് കളിക്കും. ഇന്ന് വൈകിട്ട് ഗോവയ്ക്കെതിരെ നടക്കുന്ന മത്സരത്തിന് പുറമെ നവംബറിലാണ് മൂന്ന് മത്സരങ്ങള് കൂടി ടീം കളിക്കുക. ക്ലബ് തന്നെ ഇക്കാര്യം സ്ഥിരീകരിച്ചു. ഇന്ന് വൈകിട്ട് അഞ്ചരയ്ക്കാണ് ബ്ലാസ്റ്റേഴ്സും എഫ്സി ഗോവയും തമ്മിലുള്ള സൗഹൃദപ്പോരാട്ടം. ഈ മത്സരത്തിന് ശേഷം ക്വാറന്റീനില് ടീം പ്രവേശിക്കും. എട്ട് ദിവസമാണ് ക്വാറന്റീന്. ഇതു കഴിഞ്ഞ പരിശീലനം പുനരാരംഭിക്കുന്ന ക്ലബ് നവംബര് അഞ്ചിന് ചെന്നൈയിന് എഫ്സിയെ നേരിടും. പിന്നീട് നവംബര് ഒമ്ബത്, പന്ത്രണ്ട് തിയതികളില് ജെംഷദ്പുര് എഫ്സിയേയും ബ്ലാസ്റ്റേഴ്സ് സൗഹൃദപ്പോരാട്ടത്തില് നേരിടും. വൈകിട്ട് അഞ്ചരയ്ക്ക് തന്നെയാകും ഈ മത്സരങ്ങളുടേയും കിക്കോഫ്. എന്നാല് മത്സരങ്ങളുടെ ലൈവ് ടെലികാസ്റ്റ് ഉണ്ടാകില്ല. ഓഗസ്റ്റ് ആദ്യം മുതല് തന്നെ കേരളാ ബ്ലാസ്റ്റേഴ്സിന്റെ വിദേശതാരങ്ങള് ടീമിനൊപ്പം ചേര്ന്നുതുടങ്ങിയിരുന്നു. കഴിഞ്ഞയാഴ്ച കൊച്ചിയില് നടന്ന രണ്ട് സൗഹൃദമത്സരങ്ങളിലുമായി മുഴുവന് വിദേശതാരങ്ങള്ക്കും കളിക്കാന് അവസരം ലഭിച്ചിരുന്നു. ഇന്ത്യന് ടീമിനൊപ്പമുള്ള സഹല് അബ്ദുള് സമദും ജീക്സന് സിങ്ങുമാണ് അപ്പോള് സ്ക്വാഡിലില്ലാത്ത താരങ്ങള്.